Emo
Emo (tuntud ka kui emotional hardcore või emocore) on muusikastiil, mis sai alguse hardcore punk'i ja post-hardcore alamstiilina 1980. aastate keskel. Emomuusika põhitunnuseks on poolenisti karjuv, enamasti väga emotsionaalne vokaal ja meloodilisus, mida saadab hästi kombineeritud kiire trummitagumine. Esineb ka progressiivse roki elemente nagu laulude pikad ja raskekoelised sissejuhatused. Kuna sõnale on tekkinud aja jooksul mitmeid tähendusvarjundeid, siis on termini tähendus saanud paljude arutelude ja vaidluste allikaks.